
Panimula 


Ito ay gabay ng TUC ukol sa inyong mga karapatan sa pagtatrabaho sa UK. Ang TUC ang pambansang 
sentro ng mga trade union o mga unyon ng mga manggagawa sa UK - kumakatawan kami sa halos 6 
na milyong manggagawa at 54 na unyon mula sa iba't ibang mga sektor. 


Pinagsasama-sama ng mga unyon ang mga manggagawa upang ipagtanggol ang mga karapatan sa 
trabaho, tiyaking ligtas ang mga lugar ng trabaho at nakikipagnegosasyon para sa mas magandang 
pasahod at mga kalagayan sa trabaho para sa kanilang mga miyembro. Upang malaman kung paano 
sumali sa isang unyon, tingnan ang http://www.tuc.org.uk. Maraming tao ang nakakaranas ng mga 
suliranin sa trabaho ngunit hindi nila nakakayang lutasin ang mga iyon nang kanilang sarili. Marami 
sa mga suliraning hinaharap ng mga tao sa lugar ng trabaho ay maaaring nararanasan hindi lamang 
isang indibidwal kundi nakakaapekto rin sa maraming tao. Magkakasama, ang mga manggagawa ay 
mas malakas. Ang pagiging miyembro ng isang unyon ay nangangahulugan na ang mga suliraning ito 
ay maaaring harapin na isang karaniwang isyu. Ito ang dahilan kung bakit mahalagang maging 
miyembro ng isang unyon, upang mahikayat ang iba na sumali sa isang unyon at kumilos upang ang 
unyon (mga unyon) ay kilalanin sa inyong lugar ng tabaho. 


Ang gabay na ito ay ginawa nang may suportang pinansyal mula sa European Commission bilang 


bahagi ng proyektong, 'Pagbubuo ng mga impormasyon para sa mga migranteng manggagawa sa 


pamamagitan ng kooperasyong lampas pa sa mga hangganan ng bansa', kasama ang mga katuwang 
na unyon ng mga manggagawa, ang LIGA sa Hungary at Cartel-ALFA sa Romania. Para sa 


karagdagang impormasyon, tingnan ang: www.migrantinfo.eu . Ang pagsasaling-wika ng gabay mga 
wikang hindi European ay suportado ng Union Learning Fund ng UNISON. 


Umaasa kami na mapapakinbangan ninyo ang gabay na ito. Mangyaring ibahagi ito sa inyong mga 
kasamahan at mga kaibigan. 


Pagtatatwa: Ang sistemang legal ng anumang bansa ay laging masalimuot. Kailangang tratuhin ninyo 
ito na isang gabay upang malaman ang mga pangunahin. Kung sa palagay ninyo ay natatalo kayo, o 
kung ang inyong employer ay lumalabag sa batas, kailangang humingi kayo ng karagdagang payo 
dito:http://www.acas.org.uk/helpline 

Ang solong responsibilidad sa nilalaman ng gabay na ito ay nakasalalay sa may-akda at ang European 


Commission ay walang responsibilidad sa anumang paggamit na maaaring gawin sa mga 
impormasyong naririto. 


Unang bahagi: Katayuan sa Pagka-empleyo at mga Karapatan 


1. Anung uri ng manggagawa kayo? 


Lahat ng manggagawa na may karapatang magtrabaho sa UK ay may mga karapatan sa pagka- 
empleyo. 


Kung kayo ay mula sa isang bansang hindi EU, maaaring may mga kondisyong nakalakip sa inyong 
visa na nagrerestrikta sa mga oras o uri ng trabaho na maaaring pinag-eempleyuhan ninyo, 


magkagayunpaman. Tingnan ang Home Office website (https://www.gov.uk/browse/visas- 
immigration) para sa karagdagang impormasyon tungkol sa mga kondisyong nakalakip sa inyong 


visa. 


Ang mga karapatang nararapat sa inyo sa trabaho ay magdedepende sa kung anung uri kayo na 
manggagawa. 


Sa pangkalahatan, may tatlong legal na kategoriya ang mga manggagawa sa UK: ‘mga empleyado’; 
“mga manggagawa" gaya ng mga casual o mga manggagawa mula sa ahensya, at ang ‘self-employed’. 


2. Empleyado 
Malamang na kayo ay isang empleyado kung: 
e Inaasahang papasok kayo nang regular sa trabaho 
e Umaasa kayo na ang inyong employer ay magbibigay sa inyo ng regular na oras o trabaho 
e Umaasa kayo na babayadan kayo sa ginawa ninyong trabaho 


e Inaasahan na kayo mismo ang gagawa ng inyong trabaho (iyon ay, hindi kayo papayagang 
ipagawa iyon sa isang kaibigan o kapamilya para sa inyo) 


e Hindi kayo pinapayagang tumangging magtrabaho o tumangging pumasok sa trabaho 
e Ang inyong employer ang mag-uutos kung paano, kailan at saan kayo magtatrabaho 


e Ang inyong employer ang nagbabayad ng mga buwis at Pambansang Seguro mula sa inyong 
mga sahod 


e Ang inyong employer ang nagbibigay ng inyong mga kagamitan, kasangkapan, pasilidad, 
uniporme at iba pa 


e Mayroon kayong kasulatang kontrata sa pagka-empleyo 


Tandaan: Kung ang mga katotohanang ito ay hindi angkop sa inyo, maaaring kayo ay 'self-employed' 
o isang 'manggagawa.' Dapat kayong humingi ng tulong mula sa isang kinatawan ng unyon ng 
manggagawa kung hindi kayo nakatitiyak sa katayuan ng inyong pagka-empleyo. 


3. Mga karapatan ng mga empleyado 
Lahat ng empleyado ay may karapatan na: 

e Bayadan nang hindi bababa sa Pambansang Minimum na Sahod (National Minimum Wage) 
(https://www.gov.uk/national-minimum-wage ) 

e Proteksyon laban sa labag sa batas na mga kaltas sa sahod 

e May bayad na taunang leave 

e Minimum na haba ng pahinga ayon sa batas 

e Proteksyon sa mga aksidente sa trabaho 

e Hindi magtrabaho nang higit pa sa 48 oras sa karaniwan bawat linggo 

e Proteksyon laban sa labag sa batas na diskriminasyon 

e Proteksyon sa 'whistleblowing' - pag-uulat ng maling gawain sa lugar ng trabaho 

e Huwag tratuhin nang mas hindi pinapaboran kung sila'y nagtatrabaho nang part-time 

e Sumali sa isang unyon ng manggagawa 

e Samahan sa mga hinaing at mga aksyong pandisiplina 
(http://www.tuc.org.uk/workplace/tuc-19823-f0.cfm) 

e Bayad sa Pagkakasakit Ayon sa Batas 

e Proteksyon kung sila ay buntis 

e May bayad na leave bilang ina at ama pagkasilang ng anak 


e Minimum na panahon ng pabatid kung magtatapos ang pagka-empleyo - halimbawa, kung 
tinatanggal na sila sa trabaho ng employer 
(http://www.acas.org.uk/index.aspx?articleid-1650) 


e Proteksyon laban sa hindi makatarungang pagkatanggal sa trabaho 
e Humiling ng maaaring bagu-baguhing pagtatrabaho (https://www.gov.uk/flexible-working ) 
e Tigil-tabaho kung may mga emergency 


e Bayad kung Matatanggal sa Trabaho dahil sa Nagkadobleng Posisyon Ayon sa Batas 
(Statutory Redundancy Pay) 


(http://www.tuc.org.uk/sites/default/files/extras/facingredundancy.pdf ) 
4. Manggagawa 


Malamang na isa kayong manggagawa kung: 


e Hindi kayo kailangang alukin ng inyong employer ng regular o garantisadong oras 


e Hindi ninyo kailangang tanggapin ang anumang trabaho o relyebo na iniaalok ng inyong 
employer 


e May kontrata kayo na naglalarawan na kayo ay isang ‘casual’ o “as required” o “kung 
kailangan' 


e Inaasahan na kayo mismo ang gagawa ng inyong trabaho (ibig sabihin, hindi kayo 
papayagang ipagawa ito sa isang kaibigan o kapamilya para sa inyo) 


e Binabayaran ng inyong employer ang mga buwis at Pambansang Seguro mula sa inyong 
sahod 


e Ipinagkakaloob ng inyong employer ang inyong mga kagamitan, kasangkapan, pasilidad, 
uniporme at iba pa. 


Tandaan: Kung ang mga katotohanang ito ay hindi akma sa inyo, maaaring kayo ay 'self-employed' o 
isang 'empleyado.' Kailangang humingi kayo ng tulong mula sa isang kinatawan ng unyon ng 
manggagawa kung hindi kayo nakatitiyak sa katayuan ninyo sa pagka-empleyo. 


5. Mga karapatan para sa mga 'Manggagawa' 
Lahat ng manggagawa ay may karapatan na: 

e Bayadan nang hindi bababa sa Pambansang Minimum na Sahod (National Minimum Wage) 
(https://www.gov.uk/national-minimum-wage) 

e Proteksyon laban sa labag sa batas na pagkaltas sa sahod 

e May bayad na taunang leave 

e Minimum na haba ng pahinga ayon sa batas 

e Proteksyon sa mga aksidente sa trabaho 

e Hindi magtrabaho nang higit pa sa 48 oras sa karaniwan bawat linggo 

e Proteksyon laban sa labag sa batas na diskriminasyon 

e Ilang proteksyon para sa mga buntis na manggagawa 

e Proteksyon sa 'whistleblowing' - pag-uulat ng maling gawain sa lugar ng trabaho 
(http://www.pcaw.org.uk/ ) 

e Hindi diskriminahin kung kayo ay nagtatrabaho nang part-time 


e Sumali sa isang unyon ng manggagawa 


e Karapatan na samahan sa mga hinaing at mga aksyong pangdisiplina 


(http://www.tuc.org.uk/workplace/tuc-19823-f0.cfm ) 


6. Manggagawang self-employed 
Malamang na isa kayong self-employed kung: 
e Kayo ang nagbabayad ng sarili ninyong buwis at Pambansang Seguro 
e Nakakakuha kayo ng ibang tao upang gawin ang inyong trabaho para sa inyo 
e Kayo ang nagbibigay ng sarili ninyong kagamitan 
e Nagbibigay kayo ng mga invoice para sa inyong trabaho sa halip na tumanggap ng sahod 
e May panganib na mawalan kayo ng kita kung may problema 
Hindi totoong self-employed? 


Kung may hinala kayo na maaaring kayo ay isang 'manggagawa' o 'empleyado' subalit tinatrato na 
self-employed, kailangang humingi kayo kaagad ng payo mula sa isang kinatawan ng unyon ng 
manggagawa. 


7. Mga karapatan ng mga manggagawang self-employed 
e Kalusugan at kaligtasan sa trabaho 
e Proteksyon laban sa labag sa batas na diskriminasyon 


e Kung kayo ay buntis, maaaring karapat-dapat kayong makakuha ng Maternity Allowance - 
tingnan ang https://www.gov.uk/maternity-allowance para sa karagdagang impormasyon. 


May ilang karagdagang karapatan na angkop sa ilang manggagawang self-employed kung saan 
maaari kayong tulungan ng unyon para makuha. Para makahanap ng kaukulang unyon para sa 


inyong trabaho, tingnan ang http://www.tuc.org.uk/about-tuc/union-finder. 


Ika-2 bahagi: Mga Manggagawa mula sa Ahensiya 


1. Mga karapatan ng mga manggagawang mula sa ahensiya 


Ang mga manggagawang mula sa ahensiya ay may karapatan sa mga karapatang katulad ng sa ibang 
mga 'empleyado.' 


Ang mga manggagawa mula sa ahensiya na may kontratang 'bayad sa pagitan ng mga trabaho,' ay 
may mga karapatang katulad ng sa ibang 'empleyado.' 


Dagdag pa rito, ang mga manggagawang mula sa ahensiya ay may karapatan sa isang kasulatang 
pahayag ng mga tadhana at kondisyon bago sila magsimula ng anumang trabaho 
(http://www. nidirect.gov.uk/agency-workers-what-information-should-you-get-and-when) 


Ang isang ahensiya ay hindi maaaring 


e magpataw ng singil sa manggagawa dahil lamang sa nabigyan sila ng trabaho o sa paglalagay 
sa kanila sa kanilang mga libro. 


e mamilit ng isang manggagawa na bumili ng ibang mga produkto o mga serbisyo gaya ng 
pagsusulat ng CV, pagsasanay, o personal na kasangkapang pamproteksyon bilang isang 
kondisyon para gamitin ang mga serbisyo nila sa paghahanap ng trabaho. 


e hindi magbayad ng sahod ng isang manggagawa dahil lamang sa hindi pa nila natatanggap 
ang bayad mula sa organisasyong kanilang pinagtrabahuhan, o dahil lamang sa hindi sila 
makapagbigay ng isang nilagdaang time sheet. Responsibilidad ng ahensiya na patunayan 
ang mga oras na aktwal na tinrabaho ng manggagawa. 


Tingnan ang online na gabay ng TUC para sa ga Manggagawang mula sa Ahensiya para sa 


karagdagang impormasyon: https://www.tuc.org.uk/sites/default/files/agencyworkers _0.pdf . 


2. Mga manggagawang mula sa ahensiya: pantay na pagtrato 


Mula sa unang araw ng trabaho para sa isang ahensiyang kumukuha ng trabahador, may karapatan 
ang mga manggagawa sa: 


e akses sa mga katulad na pasilidad ng sa isang permanenteng kawani 


e mga katulad na oportunidad para makapag-aplay sa isang bakanteng posisyon gaya ng 
permanenteng kawani 


Kapag ang isang manggagawang mula sa ahensiya ay nakapagtrabaho na ng kaparehong trabaho sa 
isang organisasyon sa loob ng 12 linggo, may karapatan sila na/sa: 


e mabayaran ng antas na katulad ng sa permanenteng kawani (maliban na lamang kung kayo 
ay nasa kontratang 'bayad sa pagitan ng mga trabaho,' tingnan sa ibaba) 


e katulad na mga karapatan ng permanenteng kawani kapag holiday 
e katulad na oras ng pagtatrabaho ng sa permanenteng kawani 
3. Mga kontratang “Bayad sa pagitan ng mga Trabaho’ 


Ang mga manggagawang mula sa ahensiya na nagtatrabaho sa isang kontratang 'bayad sa pagitan ng 
mga trabaho' ay hindi karapat-dapat sa pantay na sahod kahit pa pagkaraan ng 12 linggong 
pagtatrabaho sa isang nagpatrabaho. 


Kung kayo ay isang manggagawa mula sa ahensiya at ang inyong kontrata ay nagsasaad ng mga 
sumusunod, HINDI kayo karapat-dapat para sa pantay na sahod: 


e "permanente" at hindi isang kontratang "fixed-term" o may nakatakdang haba ng panahon 


e nakatakda ang minimum na tatanggaping sahod 


e sinasabi kung saan sila inaasahang magtrabaho 


e ibinibigay ang mga oras ng trabaho na dapat kayong magtrabaho at isinasaad ang uri ng 
trabahong inaasahang gagawin ninyo 


Kung ganito ang inyong kontrata, may karapatan pa rin kayong sumahod sa mga pagitang oras 
na hindi kayo nagtatrabaho. 


Para sa karagdagang impormasyon, tingnan ang online na gabay ng TUC dito: 
www.tuc.org.uk/sites/default/files/agencyworkers 0.pdf 


Ang isang unyon ay makakatulong sa inyo para magamit ang inyong mga karapatan sa trabaho kung 
kayo ay nasa ganitong uri ng kontrata - Para malaman kung paano sumali sa isang unyon, tingnan 


ang: www.tuc.org.uk/about-tuc/union-finder 


4. Mga manggagawang mula sa ahensiya: mga aksidente sa trabaho 


May pananagutan ang mga ahensiya na alamin ang tungkol sa anumang panganib sa kalusugan at 
kaligtasan sa lugar ng trabaho na alam ng organisasyon na kumukuha sa isang manggagawang mula 
sa ahensiya, at ang mga isinagawang hakbang upang maiwasan o makontrol ang mga panganib na 
iyon. Kailangang tingnan nila kung ang organisasyon ay nakapagsagawa ng isang ganap na pagtatasa 
ng panganib sa kalusugan at kaligtasan at tiyakin na ang mga manggagawa ay napaalaman ng 
sitwasyon bago sila ilagay sa isang organisasyon. 


Ika-3 bahagi: Sumali sa isang unyon 


Ang mga unyon ng manggagawa ay mga organisasyong nagtatanggol sa mga karapatan ng mga tao 
sa trabaho, tumitiyak na ang kanilang kondisyon sa trabaho ay ligtas at nakikipagtawaran para sa 
mas maayos na pasahod at kondisyon para sa kanilang mga miyembro. 


Maaaring magbigay ng patnubay ang mga unyon ng manggagawa para makuha ang marami sa mga 
karapatan sa gabay na ito. Para malaman kung paano sumali sa isang unyon, tingnan ang: 
http://www.tuc.org.uk/join-union 


Ang mga unyon ng manggagawa ay independyente sa inyong employer at kayo at ang Pamahalaan 
ay pinapayagang sumali sa isang unyon ayon sa batas. Hindi ninyo kailangang sabihin sa inyong 
employer na kayo ay miyembro ng isang unyon. Sa UK, ang mga manggagawa na nasa mga lugar ng 
trabaho na inorganisa ng unyon ay, sa karaniwan, mas maganda ang sahod at mas ligtas, kaya 
mahalaga na sumali sa isang unyon. 


Kung 'kinikilala' ng isang employer, ang unyon ay may kakayahang makipagtawaran sa pangalan ng 
mga manggagawa sa pangasiwaan kaugnay ng sahod at mga kondisyon. Tinatawag itong 'sama- 
samang pakikipagtawaran' at lumilikha ng sama-samang kasunduan”. Maraming lugar ng trabaho 
ang may sama-samang kasunduan sa sahod at mga kondisyon na higit pa sa minimum ayon sa batas, 
kalusugan at kaligtasan, mga karapatang pang-maternity at pang-paternity, kasama ng iba pang mga 
isyu. 


Kung kayo ay miyembro ng isang unyon at may suliranin sa trabaho, makakapagbigay sa inyo ang 
unyon ng isang kinatawan para matulungan kayong ayusin ang usapin o isyu sa inyong employer. 
Nagbibigay din ang unyon ng manggagawa ng representasyong legal, halimbawa, sa mga Tribunal sa 
Pagka-empleyo o kung naaksidente kayo sa trabaho, ito ay kung ang pagsasampa ng aksyong legal 
laban sa inyong employer ang tanging paraan mapangalagaan at maprotektahan ninyo ang mga 
karapatan ninyo sa trabaho (tingnan ang pahina 16 para sa karagdagang impormasyon). Kung kayo 
ay miyembro ng isang unyon na nagtatrabaho sa isang lugar ng trabaho na hindi kumikilala sa unyon, 
ang mga manggagawa at mga empleyado ay may karapatan pa ring mabigyan ng representasyon ng 
isang unyon sa mga pulong kaugnay ng hinaing at aksyong pangdisiplina at bibigyan kayo ng inyong 
unyon ng payo ukol sa mga karapatang nararapat sa inyo sa trabaho. 


Kung hindi kayo miyembro ng isang unyon at nagtatrabaho sa isang lugar ng trabaho na hindi 
kumikilala ng unyon, makabubuti pa ring makipag-ugnayan sa isang unyon sakaling handa silang 
magbigay ng payo sa inyo kung kayo ay sasali. 


Ika-4 na bahagi: Mga oras ng pagtatrabaho at mga holiday 


1. Linggo ng pagtatrabaho 


May karapatan ang mga empleyado at mga manggagawa na hindi magtrabaho nang higit sa 48 oras 
kada linggo sa karaniwan. Ito ay kinakalkula sa loob ng isang panahong may 17-linggo. Maaari silang 
lumagda sa isang sugnay sa kanilang kontrata kung saan isinusuko nila ang karapatang magtrabaho 
nang maksimum na 48 oras isang linggo, ngunit hindi sila maaaring pilitin na isuko ang karapatang 
ito. Kung magbago ang kanilang isip at gusto nang ipatupad ang kanilang karapatan sa hindi na 
hihigit pa sa 48 oras isang linggo, magagawa nila ito sa pamamagitan ng pagsasabi sa nila nemployer 
na hindi na nila gustong piliin ang lumabas sa kanilang mga karapatan sa oras ng pagtatrabaho, 
bagama't maaaring kailanganin pa nilang maghintay ng ilang linggo bago ito magkabisa. Ang isang 
kinatawan ng unyon ay makakapagbigay ng patnubay. 


Ang mga empleyado at mga manggagawa ay may karapatan sa 11 dire-diretsong oras na walang 
trabaho sa bawat 24 na oras na panahon ng trabaho. 


2. Trabaho sa gabi 


Ang mga empleyado o mga manggagawa na ang relyebo ay sa gabi ay hindi dapat magtrabaho nang 
higit sa walong oras sa gabi sa bawat 24 na oras. Ito ay kinakalkula sa pamamagitan ng pagkuha ng 

average sa loob ng 17 linggong panahon, o ng haba ng panahon ayon sa kontrata kung iyon ay mas 

maiksi kaysa rito. 


Halimbawa: Ang isang manggagawang mula sa ahensiya na na-empleyo na ng isang buwan ay hindi 
dapat magtrabaho nang higit pa sa karaniwang 48 oras na trabaho sa gabi sa isang linggo sa loob ng 
panahong 4 na linggo. 


Ang mga manggagawa ay dapat bigyan ng employer nila ng libreng pagtatasa sa kalusugan bago 
maging mga manggagawang pang-gabi at gawin ito nang regular pagkatapos nito. 


3. Mga sandaling pahinga 


Ang mga empleyado at mga manggagawa ay may karapatan sa 20 minutong sandaling pahinga kung 
mas mahaba pa sa 6 na oras ang pagtatrabaho sa araw. Kung ang mga manggagawa ay wala pang 18 
taong gulang, karapat-dapat sila sa isang 30 minutong pahinga pagkatapos magtrabaho ng apat at 
kalahating oras. Para sa karagdagang impormasyon, tingnan ang http://www.acas.org.uk 


4. Bakasyon (taunang leave) 


Ang mga empleyado at mga manggagawa ay dapat tumanggap ng ayon sa batas na minimum na 
apat na linggong may bayad na leave kada taon dagdag ang 8 araw na mga 'bank holiday' (mga 
pambansang holiday). Sa ilang mga lugar ng trabaho, pinapayagan ng mga employer ang lahat ng 
kawani na mag-'bank holiday’, pero sa ibang mga lugar ng trabaho, ang mga kawani ay maaaring 
magtigil-trabaho kaysa mag-bank holiday. Kailangang tingnan ninyo ang inyong kontrata sa pagka- 
empleyo, ang inyong handbook ng kawani o makipag-usap sa inyong kinatawan ng unyon para 
malaman kung ano ang nararapat para sa inyo. 


Ika-5 bahagi: Sahod 


1. Mga Payslip 


Ang mga empleyado ay nararapat tumanggap ng payslip tuwing sasahod. Dapat sabihin sa payslip 
kung ano ang binayaran sa kanila, ano ang mga kinaltas (halimbawa, buwis, pambansang seguro at 
mga subskripsyon sa unyon ng manggagawa) at ang netong sahod. 


Bawat taon, ang mga employer ay dapat magbigay sa mga empleyado ng isang P60 sertipiko na 
nagpapakita ng kanilang grosang sahod para sa taon, ang netong sahod at ang kabuuang kinaltas 
mula sa kanilang sahod sa taong iyon. 


2. Pambansang Minimum na Sahod 


Ang mga manggagawa at mga empleyado ay may karapatan na sumahod ng minimum ng 
Pambansang Minimum na Sahod, na itinakda ng Pamahalaan at binabalik-aral kada taon ng Low Pay 
Commission (kung saan kabilang ang mga unyon at mga employer). 


May iba't ibang mga antas para sa mga 16-17 taong gulang, 18 - 20 taong gulang, mga tao na 21 
taong gulang at pataas at mga baguhan. Para malaman ang mga pinakahuling antas ng Pambansang 


Minimum na Sahod, tingnan ang https://www.gov.uk/national-minimum-wage-rates 


Kung sa palagay ninyo ay hindi kayo pinapasahod sa ilalim ng Pambansang Minimum na Sahod, 


makipag-ugnayan sa Pay and Rights at Work Helpline (https://www.gov.uk/pay-and-work-rights- 
helpline) nang online o tumawag sa 0800 917 2368. 

3. Mga kaltas mula sa sahod 


Ang inyong employer ay hindi dapat magkaltas ng kahit na ano sa inyong sahod maliban na lamang 
kung: 


e Ang kaltas ay iniaatas ng batas (hal., buwis sa kita at Pambansang Seguro) 


e Ang kaltas ay pinapayagan batay sa inyong kontrata (halimbawa, mga subskripsyon sa unyon 
ng mga manggagawa) 


e Lumagda na kayo sa isang kasulatang kasunduan na nag-aawtorisa ng kaltas 


e Sobra ang naibayad sa inyo ng inyong employer -- kailangan ninyong humingi ng payo mula 
sa isang kinatawan ng unyon ng manggagawa kung nangyari ito 


e Hindi kayo nagtrabaho dahil sa isang welga (ang inyong employer ay makakapagbawas 
lamang ng sahod para sa araw (mga araw) na hindi kayo nagtrabaho) 


e Mayroon ding mga natatanging patakaran sa mga kaltas sa sahod para sa mga manggagawa 
sa shop kung saan naniniwala ang employer na maaaring nagnakaw ang isang manggagawa 
— kausapin ang isang kinatawan ng unyon ng manggagawa para sa patnubay. 


e Kung ang inyong employer ay nagbibigay sa inyo ng akomodasyon, maaari nila kayong 
bayaran ng medyo mas mababang antas kaysa sa pambansang minimum na sahod. 


Tinatawag itong pang-offset na akomodasyon: https://www.gov.uk/national-minimum- 
wage-accommodation 


Labag sa batas na mga kaltas sa sahod 
e Walang maaaring kaltasin para sa anumang pagkain o iba pang mga ibinibigay na inumin. 


e Walang maaaring kaltasin para sa mga kagamitang pamproteksyon na kailangan ninyo upang 
magawa nang ligtas ang inyong trabaho. Kung mayroon kayong anumang mga alalahanin 
tungkol dito, kailangan ninyong kontakin ang Health and Safety Executive 
(http://www.hse.gov.uk/) 


4. Pambansang Seguro at Buwis 


Bawat isang manggagawa sa UK ay may numero ng Pambansang Seguro. Ito ay isang personal na 
numero na iniisyu ng Pamahalaan na kailangan ninyo para makapagtrabaho nang legal. Ginagamit 
ito upang subaybayan ang mga kontribusyon sa social security. Kung kumikita kayo nang higit pa sa 
£100 sa isang linggo, kayo at inyong employer ay dapat magbayad ng tinatawag na mga 
kontribusyon sa Pambansang Seguro. Ang mga ito ay isang uri ng buwis. 


Kakailanganin din ninyong magbayad ng buwis mula sa kita na higit sa isang partikular na hangganan. 
Bawat manggagawa sa UK ay may code ng buwis na ginagamit ng isang employer para malaman 
kung magkanong buwis ang kailangan nilang bayaran para sa inyo. Kung sinisimulan pa lamang 

ninyo ang inyong unang trabaho sa UK, malamang na magsisimula kayong magbayad ng "emergency 
tax" hanggang sa mabigyan na kayo ng code ng buwis. 


Kung wala kayong National Insurance Number (NINO), o na-isyuhan kayo ng isang pansamantalang 
numero ng inyong employer, dapat kayong tumawag sa 0845 6000643: tingnan ang 


https://www.gov.uk/apply-national-insurance-number 


Kung ang inyong employer ay nag-aalok na bayaran kayo ng cash nang hindi nagbabayad ng 
Pambansang Seguro o buwis (tinatawag na "cash in hand"), kailangang kausapin ninyo ang isang 
kinatawan ng unyon sa lalong madaling panahon. Labag sa batas na pagtrabahuhin ang sinuman at 
bayaran nang cashin hand. 


5. Sick pay 
Ang inyong sick pay ay nakabatay sa kung ano ang nakasaad sa inyong kontrata sa pagka-empleyo. 


Kung ang inyong employer ay hindi nagbabayad ng sick pay, karapat-dapat kayo sa Statutory Sick Pay 
(SSP), na isang flat-rate na benepisyo. Bayarin ito ng inyong employer mula sa ikalimang araw ng 
pagkakasakit hanggang 28 linggo. Karapat-dapat kayo sa SSP basta nakapagbayad na kayo nang 
sapat na mga kontribusyon sa Pambansang Seguro. 


Maaari ninyong kuhanin ang inyong Suporta sa Kita o Allowance na Suporta sa Pagka-empleyo . Para 
sa karagdagang impormasyon, tingnan ang https://www.gov.uk/contact-jobcentre-plus. 


Ika-6 na bahagi: Karapatan sa kalusugan at kaligtasan sa trabaho 


Ang organisasyon na inyong pinagtatrabahuhan ay may tungkulin na bigyan kayo ng ligtas at 
malusog na kapaligiran sa pagtatrabaho. Kailangang kasama rito ang pagsasanay sa inyo tungkol sa 
mga isyu ukol sa kalusugan at kaligtasan sa inyong lugar ng trabaho. Maraming mga espesyal na 
patakaran na angkop saan mang lugar ng trabaho kung saan may mga partikular na panganib sa mga 
manggagawa. Kailangan ninyong tiyakin kung ang lugar na inyong pinagtatrabahuhan ay may 


kinatawan ng unyon para sa kalusugan at kaligtasan. Para sa karagdagang impormasyon, tingnan 
ang:www.tuc.org.uk/workplace-issues/health-and-safety/safety-representatives. 


Para sa karagdagang impormasyon tungkol sa inyong mga karapatan sa kalusugan at kaligtasan, 
tingnan ang Health and Safety Executive website (http://www.hse.gov.uk) 


Ika-7 bahagi: Mga Karapatan ng nagdadalantao o mga bagong 
magulang 


1. Mga karapatan ng mga babaeng buntis o nagpapasuso 


Lahat ng mga manggagawang buntis o naka-maternity leave ay may karapatan na hindi 
diskriminahin dahil sa pagbubuntis, halimbawa, ang mga indibidwal ay hindi dapat disiplinahin dahil 
sa mga pagliban sa trabaho dahil sa sakit na kaugnay ng pagbubuntis. Hindi rin dapat tapusin ng 

kumuha ng isang manggagawa mula sa ahensiya ang isang trabaho dahil lamang sa nalaman nilang 
buntis ang isang manggagawa. 


Ang isang organisasyon na may mga manggagawang buntis o mga bagong ina na nagtatrabaho dito 
ay kailangang gumawa ng hakbang para mabawasan ang panganib ng pinsala sa manggagawa o sa 
kanilang mga sanggol. 


2. Maternity pay 


Maaaring maging kwalipikado ang ilang mga manggagawa para sa 39 na linggong Statutory 
Maternity Pay (SMP). Ang unang anim na linggo ng SMP ay binabayaran ng 9096 mula sa normal 
ninyong kita at ang nalalabi ay binabayaran ng flat rate (https://www.gov.uk/maternity-pay- 
leave/pay). 


Kung ang isang manggagawa ay hindi kwalipikado para sa SMP, maaari silang makakuha ng 
Allowance nang hanggang 39 na linggo. Ang Maternity Allowance ay binabayaran nang flat rate sa 


loob ng 39 na linggo (https://www.gov.uk/maternity-allowance). 


3. Mga karagdagang karapatan para sa mga empleyado na bagong ina o nagdadalantao 


e May bayad na tigil-trabaho para sa mga pagpapatingin pagkapanganak 

e Ang employer ay kailangang gumawa ng mga hakbang upang protektahan ang empleyado at 
ang kanilang sanggol sa panganib sa lugar ng trabaho. Kung hindi posible na iakma ang 
kanilang trabaho o mga kondisyon sa pagtatrabaho upang mabawasan ang panganib o 
peligro, ang employer nila ay kailangang magbigay sa kanila ng naaangkop na mas pabor 
dito. Kung hindi posible na mahanapan sila ng naaangkop na alternatibong trabaho, 
kailangang suspendihin muna ang empleyado sa trabaho at nararapat silang bayaran sa 
panahon ng suspensyon. 

e Hanggang 52 linggong maternity leave (ang unang dalawang linggo ng maternity leave ay 
ipinag-uutos). Ang mga empleyado ay hindi dapat magdusa ng anumang kapinsalaan o hindi 
dapat diskriminahin dahil sa pagma-maternity leave o sa paghingi nito. 

e Kung kukunin ng mga empleyado ang 26 na linggo o mas mababa pa na maternity leave, may 
karapatan sila na bumalik sa kaparehong trabaho. Kung mahigit sa 26 na linggo ang kukunin 
nilang leave, may karapatan sila na makabalik sa kaparehong trabaho, ngunit kung ito'y hindi 
posible, may karapatan sila na bumalik sa isang naaangkop na alternatibong trabaho na may 
mga katulad na tadhana at kondisyon. 

e Ang mga ina na may mga sanggol na ipanganganak sa o pagkatapos ng Abril 5, 2015 ay 
makakapagpalit ng hanggang 50 linggo ng kanilang maternity leave sa Shared Parental Leave 
kung siya at ang ama/0o partner ay karapat-dapat. Para sa karagdagang impormasyon, 
tingnan ang https://www.gov.uk/shared-parental-leave-and-pay 

e Kung ang mga empleyado ay mag-aampon ng isang bata at inaasahang sila ang magiging 
pangunahing tagapag-alaga, magkakaroon sila ng mga katulad na karapatan sa leave at 

bayad para sa unang taon, para sa karagdagang impormasyon, tingnan ang 
https://www.gov.uk/adoption-pay-leave/overview 


4. Mga karapatan ng mga empleyado sa Paternity leave 


Bilang isang bago o naghihintay na ama, o bilang katuwang ng ina na inaasahang magiging 
responsable para sa pagpapalaki ng bata, ang mga empleyado ay may mga sumusunod na karapatan: 


e Karapatan sa walang-bayad na tigil-trabaho upang sumama sa hanggang 2 pagpapatingin 
bago manganak 

e Hanggang dalawang linggong paternity leave na kukunin sa bandang panahon ng 
panganganak kung sila ay na-empleyo na ng employer sa loob nang hindi bababa sa 26 na 
linggo sa ikalabinlimang linggo, bago ang inaasahang linggo ng panganganak. 

e Hanggang dalawang linggong statutory paternity pay kung kwalipikado sila para sa paternity 
leave at kumita na sila nang higit pa sa lower earnings limit 
(https://www.gov.uk/government/publications/rates-and-allowances-national-insurance- 


contributions/rates-and-allowances-national-insurance-contributions). 

e Maaari silang makakuha ng mas mahabang leave para alagaan ang bata sa unang taon kung 
sila at ang ina ay karapat-dapat para sa Shared Parental Leave (SPL). Pinapayagan nito ang 
isang ina na palitan ang hanggang 50 linggo ng kanyang maternity leave ng SPL na maaaring 
gamitin ng sinuman sa kanilang dalawa sa unang taon. (https://www.gov.uk/shared- 
parental-leave-and-pay/eligibility) 

e Kung mag-aampon ng bata ang mga empleyado kasama ng kanilang partner, magkakaroon 
sila ng mga katulad na karapatan sa leave at bayad, tingnan ang 


https://www.gov.uk/adoption-pay-leave/overview 


5. Leave ng magulang, maaaring bagu-baguhing pagtatrabaho at tigil-trabaho para sa mga 
emergency sa tahanan - mga karapatan ng mga empleyado 

e Ang mga magulang na empleyado at may higit pa sa isang taong serbisyo sa employer nila ay 
may karapatang kumuha ng parental leave para maalagaan ang isang bata. Ang leave na ito 
ay walang-bayad at maaaring kuhanin nang isang linggo. Maaaring kumuha ang mga 
magulang ng maksimum na 18 linggong leave para sa bawat bata. Kailangang gamitin ang 
leave bago ang ika-5 taong kaarawan ng bata. Pero mula Abril 2015, maaari nang gamitin ng 
mga magulang ang leave hanggang sa ika-18 taong kaarawan ng bata. 

e Ang mga empleyado na may higit pa sa 26 na linggong serbisyo ay may karapatang humingi 
sa employer nila ng maaaring bagu-baguhing pagtatrabaho. 


Ang isang kinatawan ng unyon ng manggagawa ay maaaring makapagbigay ng patnubay sa 
pagkuha ng mga karapatang ito sa trabaho. 

Ika-8 bahagi: Pagharap sa mga suliranin sa trabaho 


1. Mga hinaing 


Kung naniniwala kayo na kayo ay tinatrato nang hindi patas sa trabaho, halimbawa ay iniisip ninyo 
na kayo ay dinidiskrimina ng inyong employer o wala kayong mga angkop na kondisyon sa trabaho, 
makipag-usap sa isang kinatawan ng unyon ng manggagawa. Magkasama, kailangang subukan 
ninyong iparating ang bagay na ito sa isang hindi pormal na paraan aliman ng sa inyong line 
manager, o sa isang mas senior na manager kung iyon ay hindi posible. 


Pero kung walang nangyari dito, o hindi ito angkop, kailangan ninyong sundin ang pormal na 
pamamaraan ng inyong employer para sa mga hinaing. Maaaring kasama rito ang pagsulat sa inyong 
employer na nagpapaliwanag kung bakit sa tingin ninyo ay tinatrato kayo nang hindi patas at ang 
inyong employer ay dapat mag-organisa ng isang pulong upang talakayin ang inyong mga hinaing. 
May karapatan kayong samahan ng isang kinatawan ng unyon ng manggagawa. 


Kung hindi kayo kuntento sa kinalabasan, maaari kayong humiling ng isang pulong para umapela. 
Muli, may karapatan kayong samahan ng isang kinatawan ng unyon ng manggagawa. 


Tandaan: Maraming employer na hindi pumapayag sa mga manggagawa o mga self-employed na 
manggagawa na gamitin ang mga pamamaraan sa mga hinaing. Makipag-usap sa isang kinatawan ng 
unyon ng manggagawa para sa payo 


2. Aksyong pangdisiplina 


Kung kayo ay isang empleyado at napagdesisyunan ng inyong employer na umaksyon laban sa inyo, 
kailangan ninyong humingi ng payo mula sa isang kinatawan ng unyon ng manggagawa para sa 
inyong kaso at sumangguni sa pamamaraan ng pagdidisiplina na nasa inyong kontrata. 


Sa minimum, ang isang pamamaraang pangdisiplina ay gagawin ayon sa sumusunod: 


e Ang inyong employer ay kailangang magsagawa ng isang imbestigasyon kung nagsususpetsa 
sila na kulang ang inyong pagtatrabaho o mali ang ginawa ninyong aksyon para malaman 
kung may isang kaso laban sa inyo. Maaaring hingin ng inyong employer na dumalo kayo sa 
isang pulong para makapag-imbestiga. Bagama't wala kayong karapatan na samahan sa 
isang pulong para makapag-imbestiga, hilingin na rin ninyo ito at ang isang mabuting 
employer ay dapat na pumayag sa ganito. 

e Pagkatapos ay kailangang pormal kayong abisuhan ng inyong emloyer sa pamamagitan ng 
isang kasulatan kung sa tingin nila ay may kaso laban sa inyo. Kailangang imbitahan kayo ng 
inyong employer sa isang pulong, sabihin sa inyo na may karapatan kayong samahan ng 
isang kinatawan ng unyon ng manggagawa, at ipadala sa inyo ang ebidensya na balak nilang 
gamitin laban sa inyo. 

e Pagkatapos ay kailangang magkaroon kayo ng inyong employer ng harap-harapang pulong 
upang talakayin ang kaso. May karapatan kayong samahan o suportahan sa pulong na ito, at 
kailangang ipaalam ninyo sa inyong employer na gusto ninyo ng kasama. Pagkatapos ng 
pulong, kailangang ipaalam sa inyo ng inyong employer ang kanilang desisyon at ang 
karapatan ninyong umapela laban sa desisyon. 

Kung kayo ay empleyado na nang hindi bababa sa dalawang taon, maaari lamang kayong tanggalin 
sa trabaho ng inyong employer nang naaayon sa batas kung mapapatunayan nila na ito ay dahil sa 
inyong kakayahan na gawin ang inyong trabaho. Labag sa batas na tanggalin sa trabaho dahil: 


e Miyembro ng unyon ng manggagawa o mga aktibidad nito 
e Kalusugan at Kaligtasan 

e Paggamit ng mga karapatan ninyo sa pagka-empleyo 

e Pagbubuntis at panganganak 

e Diskriminasyon 


Ang inyong employer ay dapat sumunod sa isang patas na pamamaraan ng pagtatanggal sa trabaho. 
Kung hindi nila ito magagawa, maaari kayong maghabol laban sa inyong employer dahil sa hindi 
makatarungang pagkatanggal sa trabaho. Makipag-usap sa isang kinatawan ng unyon ng 
manggagawa para sa karagdagang payo. 


3. Diskriminasyon at Panliligalig sa Trabaho. 


Kung sa tingin ninyo ay pinaghahari-harian kayo, nililigalig o dinidiskrimina sa trabaho, kailangan 
ninyong makipag-ugnayan sa isang unyon ng manggagawa. 


May karapatan kayong hindi diskriminahin dahil sa inyong lahi, kasarian, nasyonalidad, relihiyon o 
paniniwala, oryentasyong sekswal, pagbubuntis, panganganak, edad o kapansanan (tinatawag na 
“mga protektadong katangian). 


Kung may kapansanan kayo, karapat-dapat kayo sa ekstrang suporta. May pananagutan ang isang 
employer na magsagawa ng “mga makatwirang pag-aakma' sa mga bagay-bagay gaya ng lugar ng 
trabaho, mga kasangkapan at mga oras ng trabaho upang hindi kayo malagay sa alanganin kung 
ikukumpara sa mga manggagawang walang kapansanan. Ang pananagutang ito ay angkop kung 
alam ng employer na kayo ay may kapansanan. 


Labag din sa batas na kayo ay diskriminahin kung kayo ay nasa isang kontratang may nakatakdang 
tadhana o kung kayo ay isang manggagawang part-time. 


Maaaring ituring na diskriminasyon ang bayadan ng mababa o bigyan ng mas masasamang tadhana 
at kondisyon kumpara sa ibang mga manggagawa o ang hindi mabigyan ng isang partikular na 
trabaho. 


Kung may isang tao sa trabaho na umaasta sa paraang hindi ninyo gusto, at ang kanilang asal ay 
pagalit, nananakot, nanghihiya o opensibo, kasama na ang pananantsing, tinatawag itong 
'panliligalig”. Labag sa batas ang panliligalig kung ito'y kaugnay ng anumang mga protektadong 
katangian. 


Labag din sa batas na biktimahin kayo dahil sa pagsasampa ng isang reklamo tungkol sa 
diskriminasyon. 


Dapat ninyong isulat ang lahat ng insidente ng paghahari-harian, panliligalig o diskriminasyon at 
itago ang anumang iba pang kaugnay na ebidenisya, dahil kakailanganin ninyo ito upang 

makapagsampa ng isang pormal na reklamo. Mapapayuhan kayo ng isang unyon ng manggagawa 
kung paano magsampa ng isang pormal na reklamo. 


4. Pagdadala ng isang kaso sa Tribunal ng Pagka-empleyo 


Kung may problema kayo sa trabaho, matutulungan kayo ng isang unyon ng manggagawa para 
lutasin ito. Matutulungan rin nila kayong dalhin ang inyong kaso sa isang Tribunal ng Pagka-empleyo. 


Ang mga tribunal ng pagka-empleyo ay mga espesyal na uri ng hukuman na humaharap sa mga isyu 
sa pagka-empleyo. Karamihan sa mga Tribunal ay hindi makakapagbalik ng inyong trabaho pero 
maaari nilang sabihan ang inyong employer na bayaran kayo. 


Mahalaga na humingi ng payo mula sa inyong unyon ng manggagawa o mula sa ACAS helpline 0300 
123 1100 ukol sa sa pagdadala ng kaso sa Tribunal. Kailangan ninyong abisuhan ang ACAS bago kayo 
makapagdala ng isang kaso sa Tribunal ng Pagka-empleyo. Mag-aalok sila ng libreng serbisyong 
“Libreng Pakikipagkasundo” upang payuhan kayo. 


Karamihan sa mga reklamo ay dapat iparating sa loob ng tatlong buwan sa kalendaryo mula nang 
maganap ang isyu. 


Kailangan ninyong magbayad ng isang bayarin kapag dumulog kayo sa Tribunal, at isa pang 
karagdagang bayarin kung ang inyong kaso ay hindi maaayos bago ang isang pagdinig. Kung mababa 
ang inyong sahod at may limitadong ipon lamang, maaari kayong humiling na bawasn ang inyong 


mga bayarin. Tignan ang http://www.justice.gov.uk/tribunals/employment/claims para sa 


karagdagang impormasyon. 


Ika-9 na bahagi: Alok ng UNISON na Pag-aaral para sa mga Miyembro 


World of Learning ng UNISON -- Bilang mga migranteng manggagawa sa UK, nag-aalok ng 
libreng kurso sa pagsasanay ang UNISON para sa mga miymebro nito na maaaring 
makatulong sa inyo na lalo pang maintindihan ang inyong mga karapatan sa trabaho. 


Lalong bumubuti ang mga bagay-bagay kapag natututo kayo sa UNISON. Magkasama nating 
gigibain ang mga balakid upang maabot ng ating mga miyembro ang kanilang ganap na 
potensyal sa tulong ng aming suporta sa pamamagitan ng World of Learning. 


May ilang mga oportunidad sa mga pahinang ito na maaari ninyong pakinabangan bilang 
isang miyembro ng UNISON. 


May makikita rito para sa lahat. 
MGA LIBRENG KURSO 


MAIIKSING KURSO 

Return to Learn (R2L) 


Ang R2L o ay isang kurso na dinisenyo para sa mga nasa hustong gulang na, na maaaring 
sandaling napahinto sa pagkatuto. Lahat ng miyembro anuman ang pinagmulang 
pamumuhay o trabaho ay nakinabang na sa R2L. Patatatagin ng kurso ang inyong tiwala sa 
sarili, pati na ang dadagdagan pa ang inyong mga kasanayan. Makikita ninyo na hindi lamang 
ito nakatutulong sa inyong trabaho kundi pati na rin sa trabaho ninyo sa labas sa mga bagay- 
bagay tulad ng pagsali sa mga pang-grupong gawain, nakakatulong sa mga anak sa kanilang 
takdang-aralin, nakakatulong na kayo ay marinig at makahanap ng mga bagong 
oportunidad. Maraming miyembro ang nagpapatuloy sa pagkuha ng mga kwalipikasyon sa 
English at Matematika, at marami na ang nakapagpatunay na isa itong nakakatulong na 

daan patungo sa karagdagan at mas mataas na edukasyon. 


Buhay ng Kababaihan o Women's Lives 


Kung gusto ninyong bumalik sa pag-aaral subalit naisang-tabi ito noon dahil sa mukhang 
napakahirap nito, ang 'Women's Lives' ang nababagay. Ito ay partikular na naaangkop para 
sa mga babae na natigil sa pag-aaral nang matagal na panahon at nagkaroon noon ng 
konting oportunidad sa edukasyon. Ang 'Women's Lives' ay hindi katulad ng mga kursong 
maaaring naaalala ninyo sa paaralan o kolehiyo. Dinisenyo ito upang padaliin para sa mga 
babaeng katulad ninyo ang makabalik sa pag-aaral. Layunin ng kursong ito na itatag ang 
tiwala sa inyong sarili pati na ang makatulong sa inyo na pahusayin ang inyong mga 
kasanayan sa pag-aaral, upang ang mabigyang-diin ay ang kooperasyon at magkatuwang na 
pagtutulungan. Hindi tulad sa paaralan, hindi kayo nakikipagkum petisyon sa ibang mga 
mag-aaral kundi ay sama-samang natututo. Exciting ito, masaya at mapanghamon. 


MGA WORKSHOP KAPAG SABADO AT LINGGO 

Pakikitungo sa Pagbabago 

Sa katapusan ng kurso: 

e maiintindihan na ninyo ang pagbabago at paano itong makakaapekto sa inyo 
e magiging positibo at pro-active ang tingin at pakikitungo ninyo sa pagbabago 


e mapapahusay na ninyo at masasanay ang ilan sa mga kasanayan sa pakikitungo sa 
pagbabago 


e makakapagbigay na kayo ng positibong kontribusyon sa pagbabago sa trabaho 


e makakapagtakda na kayo ng inyong personal na planong aksyon para sa pagbabago 

MGA ISAHANG ARAW NA WORKSHOP 


Kasanayan Ninyo, Kinabukasan Ninyo 

Pakiramdam ba ninyo'y napako na kayo sa inyong trabaho? Tuklasin ang inyong 
mga kasanayan, paano lubusang pakikinabangan ang mga ito at paanong 
lilinangin ang mga bagong kasanayan. Gusto man ninyong matuto para sa 
trabaho o para sa inyong personal na buhay, para sa inyo ang workshop na ito. 


Lubos na Pakinabangan ang Internet 

May ilang karanasan ba kayo sa paggamit ng kompyuter pero gusto ninyo ng 
ilang tip para lubusang pakinabangan ang Internet? Pinag-aaralan sa unang 
sesyon ang pananaliksik sa internet, mga paborito at email at mga attachment. 
Kasama sa pangalawang sesyon ang mga tip kung paano mananatiling ligtas 
online, kung paano maglilinis ng kompyuter at paggamit ng internet para 
makatipid ng pera. 


Pagharap sa Pagbabago nang Magkakasama 

Nagbabago ba ang mga bagay-bagay sa trabaho? Ang sesyong ito ay titingin sa 
mga praktikal na pamamaraan na tayo, bilang mga miyembro ng UNISON, ay 
maaaring makatulong at makasuporta sa bawat isa sa mga panahon ng 
pagbabago o kawalang-katiyakan. Malalaman ninyo ang tungkol sa kahalagahan 
ng pagtatrabaho nang magkakasama at mga paraan kung paano kayong 
matutulungan at mapapayuhan ng unyon. 

Para sa karagdagang impormasyon sa mga kurso ng UNISON sa inyong 


rehiyon, makipag-ugnayan sa inyong pangkat pang-edukasyon sa sangay o 
rehiyon sa pamamagitan ng pagtawag sa UNISONdirect 0800 O 857 857. 


SUPORTANG PINANSYAL 

Nag-aalok ng suportang pinansyal ang UNISON sa mga miyembro na 
sumasali sa pangkalahatang hindi bokasyonal na edukasyon, o sa 
bokasyunal na edukasyon na may kinalaman sa pagtatrabaho sa mga 
serbisyong pampubliko. 


Mga Kaloob na Aklat 
Ang mga kaloob na ito na tinatayang nagkakahalaga ng £70 ay inilaan upang 
tulungan ang mga miyembro na nag-aaral nang hanggang sa at kabilang sa antas 
na under-graduate sa sarili nilang gastos sa mga sumusunod na uri ng mga 
kurso: 

i. Mga Araling Pang-Unyon at may kaugnayan sa Pagtatrabaho kung saan 

ang aplikante ay hindi pa tumanggap ng bursary 
ii. Hindi bokasyunal na edukasyon hanggang sa at kabilang ang nasa antas 
na under-graduate 

ii 


. Bokasyunal na edukasyon na may kinalaman sa trabahong pampublikong 
serbisyo hanggang sa at kabilang ang nasa antas na under-graduate. 

Mga Gantimpalang Open University 

Mayroong Gantimpalang Open University (OU) para sa mga miyembro ng 
UNISON na kumukuha ng may 30 at 60 puntos na mga kurso ng OU hanggang sa 
at kabilang ang nasa antas na under-graduate sa sarili nilang gastos. Walang 
mga gantimpalang para sa Masters Degree o pataas. Ang mga gantimpala ay 
ginawa ayon sa mga sumusunod: 

Mga kursong 60 puntos f120 

Mga kursong 30 puntos f60 

Limitado ang pondo, at ang mga kaloob na aklat at mga gantimpalang OU 
ay ibinibigay sa “batayang first come, first served.” 


Mga diskwento sa pagkatuto para sa mga miyembro ng UNISON 


Ang mga miyembro ay makakadiskwento sa babayadan para matuto 
kahit taga-malayo mula sa: 


e National Extension College 


1096 diskwento sa lahat ng kurso ng NEC kabilang ang mga A-Level at 
kursong bokasyunal ng GCSE. 


e ILEX Tutorial College 


1096 diskwento sa mga kursong Law (hindi kabilang dito ang kurso kapag 
nag-practice na ng Law o postgraduate Diploma sa Law). 


e The Open College of the Arts 


£50 diskwento sa mga kursong OCA tutored arts at craft para sa mga miyembro 
ng UNISON at kanilang mga pamilya. 


Ika-10 bahagi: Mga mapapakinabangang kontak 


Trades Union Congress 


Ang Trades Union Congress (TUC) ang tinig ng Britanya sa trabaho. Sa 55 mga kaanib na unyon at 
halos 6 na milyong nagtatrabaho mula sa iba't ibang pinagmulan sa buhay, nangangampanya kami 
para sa isang patas na kasunduan sa trabaho at para sa panlipunang katarunagn sa tahanan at sa 
ibang bansa. 


T:020 7636 4030 E: info@tuc.org.uk 


http://www.tuc.org.uk 

Advisory, Conciliation and Arbitration Service (ACAS) 


Ang ACAS ay isang pampublikong samahan na nagtataguyod ng magandang ugnayan sa lugar ng 
trabaho. Ang kanilang pambansang helpline ay sumasagot sa mga katanungang may kinalaman sa 
pagka-empleyo at nagbibigay ng pangkalahatang payo ukol sa mga karapatan sa trabaho ng mga 
empleyado at mga employer. 


T: 0300 123 1100 bukas mula 8am hanggang 8pm Lunes-Biyernes at 9am hanggang 1pm kapag 
Sabado 


www.acas.org.uk 


Equality and Human Rights Commission (EHRC) 


Ang EHRC ay isang independiyenteng sangay na itinatag upang tulungan na sugpuin ang 
diskriminasyon, bawasan ang hindi pagkakapantay-pantay, at protektahan and mga karapatang- 
pantao. 


www.equalityhumanrights.com/ 


Citizens Advice Bureau (CAB) 


Nag-aalok ang Citizens Advice Bureau ng libre, kumpidensyal na payo kaugnay ng mga isyu sa utang 
at pang-konsyumer, mga benepisyo, pabahay, usaping legal, pagka-empleyo, at imigrasyon online at 


sa kanilang mga lokal na tanggapan. Tingnan ang http://www.citizensadvice.org.uk/ 


Health and Safety Executive 


Ang 'Health and Safety Executive' ay isang sangay ng pamahalaan na nagbibigay ng payo at 
impormasyon kaugnay ng mga isyung pangkalusugan at pangkaligtasan. 


T: 0300 003 1747 (8.30am-5pm) 
Maternity Action 


Ang Maternity Action ay isang kawang-gawa na nagsusulong ng mga karapatan ng mga kababaihang 
buntis at humaharap sa mga isyu ng diskriminasyon. May impormasyon sila ukol sa mga karapatan 
sa pagiging ina na nasa iba't ibang wika: 


http://www.maternityaction.org.uk/wp/advice-2/languages/ 
Helpline ng mga karapatan sa Sahod at Trabaho (Pay and Work Rights Helpline) 


Ang helpline na ito ay isang kumpidensyal na serbisyo ng pamahalaan na nag-aalok ng payo ukol sa 
Pambansang Minimum na Sahod, mga ahensiya sa pag-eempleyo, oras ng pagtatrabaho, mga 
karapatan ng mga manggagawa sa agrikultura at pagtatrabaho para sa isang gangmaster 


T: 0800 917 2368 (8am-8pm Mon-Fri: 9am-1pm Sat). 


E 


UNISON 

